Document ID: 31993R1718

Komisjoni määrus (EMÜ) nr 1718/93,
30. juuni 1993,
seemnesektoris kasutatavate põllumajanduslike ümberarvestuskursside rakendusjuhu kohta
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 28. detsembri 1992. aasta määrust (EMÜ) nr 3813/92 ühises põllumajanduspoliitikas kohaldatavate arvestusühiku ja ümberarvestuskursside kohta, [1] eriti selle artikli 6 lõiget 2,
ning arvestades, et:
nõukogu 26. oktoobri 1971. aasta määruse (EMÜ) nr 2358/71 [2] (seemneturu ühise korralduse kohta, viimati muudetud määrusega (EMÜ) nr 3695/92 [3]) artiklis 3 kehtestatud abi võib anda kõnealuse määruse lisas nimetatud toodete puhul;
komisjoni 18. juuni 1975. aasta määruses (EMÜ) nr 1546/75 [4] (milles määratletakse abi maksmine seemnete puhul, muudetud määrusega (EMÜ) nr 2811/86 [5]) määratletakse põllumajandusliku ümberarvestuskursi rakendusjuht õiguslike kriteeriumide ja sätete põhjal, mida on põhjalikult muudetud seoses määrusega (EMÜ) nr 3813/92 kehtestatud põllumajanduse uue valuutakorraga; uute sätete kohaselt saabub majandusliku eesmärgi saavutamise hetk saagikoristuse jooksul ja selleks hetkeks võidakse pidada iga majandusaasta 1. augustit; seepärast on kõnealune kuupäev seemnetootjatele makstava abi suhtes kohaldatava põllumajandusliku ümberarvestuskursi rakendusjuhu kuupäev;
käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2358/71 artiklis 3 sätestatud abi puhul kohaldatav kurss on põllumajanduslik ümberarvestuskurss, mis kehtib selle majandusaasta 1. augustil, mille puhul abi makstakse.
Artikkel 2
Käesolevaga tunnistatakse määrus (EMÜ) nr 1546/75 kehtetuks.
Artikkel 3
Käesolev määrus jõustub 1. juulil 1993.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. juuni 1993

Labels: 19
6